**Základná škola s materskou školou s vyučovacím jazykom maďarským,**

 **Jablonov nad Turňou 229, Alapiskola és Óvoda Szádalmás**

 Tel.: +421 58/7961116 zsjablonov@gmail.com zsjablonov.edupage.org

**DODATOK K PREVÁDZKOVÉMU PORIADKU ZÁKLADNEJ ŠKOLY**

**Jablonov nad Turňou**

V Jablonove nad Turňou, dňa:01. 06.2020 Vypracovala : Mgr. Zuzana Rajcziová

 riaditeľka

**Usmernenie k organizácii výchovno – vzdelávaciemu procesu**

**a technicko – organizačné pokyny k prevádzke školy**

**od 1.06. do 30.06.2020**

**1. INFORMÁCIE PRE ZÁKONNÝCH ZÁSTUPCOV**

**Nárok na výchovno – vzdelávací proces v škole** majú všetci žiaci 1. – 5. ročníka.

**Prevádzka školy** je v čase 07.00 – 13.00 hod.

**Zákonný zástupca** garantuje, že jeho dieťa do školy prichádza a odchádza len s osobami, ktoré s dieťaťom žijú v spoločnej domácnosti.

**Zákonný zástupca dieťaťa** predkladá pri prvom nástupe dieťaťa do základnej školy /1. 6. 2020/ vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie /**viď. Príloha č.2**/. Ak rodič nemá možnosť vytlačiť si Vyhlásenie a vyplniť ho doma, požiada o Vyhlásenie službukonajúceho učiteľa pri prvom nástupe - 1.6.2020 - a vyplní ho na počkanie pred aktuálnym vchodom do školy.

**Zákonný zástupca dieťaťa** predkladá po každom prerušení dochádzky v trvaní viac ako tri dni opätovne to isté Vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.

**Zákonný zástupca** privádza svoje dieťa k dverám školy / prísny zákaz vstupu rodičov do budovy školy /, kde je povinný dodržiavať dvojmetrovú vzdialenosť. Pracovník školy každé ráno vykoná ranný zdravotný filter pri vstupe žiaka do školy t. j. meranie teploty bezdotykovým teplomerom a dezinfekciu rúk všetkých osôb pri vstupe do budovy.

**Zákonný zástupca dieťaťa** v bezpečnej vzdialenosti počká na výsledok merania teploty /či dieťa bolo pustené do budovy/. Ak dieťa nemá zvýšenú teplotu, môže sa zúčastniť vyučovacieho procesu. Ak dieťaťu bude nameraná teplota vyššia ako **37,5 °C**, dieťa sa vráti k svojmu zákonnému zástupcovi. Po 5 minútach mu bude opätovne meraná teplota. Ak bude mať dieťa aj po opakovanom meraní teplotu vyššiu, ako je povolené, škola bude postupovať v zmysle pokynov a odovzdá dieťa späť rodičovi, ktorý zabezpečí ďalší postup /lekár, karanténa atď./.

V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. **Povinnosťou zákonného zástupcu** je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Zákonný zástupca dieťaťa** zabezpečí pre svoje dieťa každý deň dve rúška a papierové jednorazové vreckovky. V prípade detí s vyššou citlivosťou kože na dezinfekčný materiál /ktorý zabezpečuje škola na alkoholovej báze/ by bolo žiaduce, aby zákonný zástupca zabezpečil svojmu dieťaťu vlastný malý, prenosný dezinfekčný rozprašovač na ktorý alergický nie je.

Sprevádzajúce osoby sa vo vnútorných priestoroch školy nesmú pohybovať.

Ak zákonný zástupca chce dodatočne prihlásiť svoje dieťa do školy, musí to urobiť do piatka aktuálneho týždňa. Nasledujúci týždeň môže žiak nastúpiť do školy na vyučovanie.

**Žiaci pred príchodom aj odchodom zo školy majú zakázané zhromažďovať sa pred základnou školou!**

**2. PRÍCHOD ŽIAKOV DO ŠKOLY**

**Žiaci 1. stupňa prichádzajú do školy v čase od 7.00 - 7.55 cez hlavný vchod**

Ak žiak 5. ročníka má 1. deň nástupu so sebou vyplnené a podpísané Vyhlásenie o bezinfekčnosti, nemusí byť v doprovode svojho zákonného zástupcu. V takom prípade zákonný zástupca si musí byť vedomý, že v prípade, ak jeho dieťa neprejde ráno zdravotným filtrom /opakovane zvýšená teplota/, ostáva pred školou. Zákonný zástupca o tejto skutočnosti bude okamžite informovaný a musí zabezpečiť ďalší postup /vyzdvihnutie dieťaťa, lekár, karanténa atď./.

Ak žiak 5. ročníka, ktorý prichádza do školy ostatné pracovné dni samostatne a má opakovane zvýšenú teplotu pri rannom meraní teploty, ostáva pred školou. Triedny učiteľ informuje zákonného zástupcu, ktorý zabezpečí ďalší postup /lekár, karanténa atď./.

**3. ODCHOD ŽIAKOV ZO ŠKOLY**

Žiaci 1.-5. ročníka odchádzajú zo školy ihneď po skončení poslednej vyučovacej hodiny, resp. po obede v školskej jedálni cez hlavné vchodové dvere v doprovode zákonného zástupcu, ktorý osobne vyzdvihne svoje dieťa. Žiak sa sám oblečie, obuje a opúšťa budovu školy rovnakým vchodom ako ráno počas príchodu. **Pri odchode dieťaťa zákonný zástupca nevstupuje do budovy školy.**

**4. ORGANIZÁCIA VYUČOVANIA A PRAVIDLÁ SPRÁVANIA SA ŽIAKA V ŠKOLE**

Vytvorené **skupiny**, triedy sa v škole **v priebehu jedného týždňa meniť nebudú,** nesmie dochádzať k neplánovanej migrácii medzi jednotlivými skupinami, triedami. Žiaci 1. stupňa budú vo svojich kmeňových triedach počas vyučovania

**Rozdelenie žiakov na vyučovanie** : 1. a 2. ročník – v kmeňovej triede 1-2.

 3. 4. 5. ročník - v kmeňovej triede 3-4.

 **Výchovno – vzdelávací proces na 1. stupni** **v 5. ročníku** zabezpečujú vyučujúci:

1. a 2. ročník – Mgr. Andrea Zboraiová, Mgr. Zuzana Rajcziová,

3. 4. 5. ročník - Mgr. Klára Némethová, Mgr. Ján Galkó

**Žiak** odchádza z triedy počas vyučovacej hodiny a prestávok iba so súhlasom vyučujúceho.

**Žiak** v triede nemá rúško na tvári. Ak žiak opustí svoju triedu musí si rúško nasadiť. V externých priestoroch školy /školský dvor/ si musí nasadiť rúško iba vtedy, ak sa tam nachádzajú žiaci iných skupín.

**Žiak** sa po príchode do školy neprezúva. Oblečenie /napr. kabát/ si berie so sebou do triedy.

**Vyučovanie sa na 1. stupni začína o 8.00 hod. a v 5. ročníku o 7.00 hod.**

**Žiak** v triede, ak to priestorové podmienky a počty žiakov umožňujú, sedí v školskej lavici sám.

**Žiak,** ktorý prejavuje príznaky akéhokoľvek ochorenia, bude premiestnený do prázdnej triedy 7. ročníka v prítomnosti RŠ / ZRŠ. Zákonný zástupca takého žiaka bude informovaný o tom, aby prišiel po svoje dieťa pred budovu základnej školy v čo najkratšom čase. Zákonný zástupca zabezpečí ďalší postup /lekár, karanténa atď./.

Do tried, kde prebieha vyučovanie môže vstúpiť okrem vyučujúcich iba RŠ, ZRŠ a upratovačky školy.

**5. STRAVOVANIE**

Nárok na stravovanie majú všetci žiaci. V prípade, že sa žiak nezúčastní vyučovania, je povinnosťou zákonného zástupcu svoje dieťa zo stravy vyhlásiť do 8.00 hod. daného dňa. Časový rozpis stravovania sa prispôsobí rozvrhu na 1. a 2. stupni. V školskej jedálni žiaci obedujú podľa pokynov vedúcej ŠJ a vyučujúcich.

**9. Personálne zabezpečenie**

Výchovno-vzdelávaciu činnosť zabezpečujú pedagogickí zamestnanci a odborní zamestnanci, ktorí nepatria do rizikovej skupiny z hľadiska ohrozenia ochorením COVID19.

Ostatné činnosti v materskej škole (stravovanie, upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID19. K rizikovým skupinám patria: tehotné ženy, osoby staršie ako 60 rokov a osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom). V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania / viď. Príloha č. 3/. Ak by bol ktorýkoľvek zamestnanec školy umiestnený do karantény alebo by sa dostal do kontaktu s ďalším členom rodiny v domácej karanténe **BEZODKLADNE** **VOPRED** o tejto skutočnosti informuje riaditeľku školy.

**Nepedagogický** zamestnanec školy **nosí rúško alebo ochranný štít.** **Pedagogickí** zamestnanci majú **odporučené** nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít.

Všetci zamestnanci školy boli o dodatku k Prevádzkovému poriadku školy riadne poučení na pracovnej porade 29.mája 2020. Svojim podpisom sa zaviazali **DODATOK** **PLNE REŠPEKTOVAŤ** a v prípade nedodržania opatrení budú voči zamestnancom vyvodené dôsledky.

Tento dodatok je platný **od 1. júna 2020** do odvolania výnimočnej situácie.

V Jablonove nad Turňou dňa: 29. 05. 2020 Mgr. Zuzana Rajcziová

 riaditeľka ZŠ s MŠ s VJM Jablonov n/T